Hans Holtermann

Hans Holtermann (født ca. 1709 på Sunnmøre, død 1781 på Tøndel i Bjugn) også kjent som Hans Henrik Holtermann (eller Hans Henriksen Holtermann) var en norsk forretningsmann (også omtalt som commerceråd og borger) og godseier. Han var innehaver av øya Giske og kjøpte senere Austrått som ble i familien i over 100 år.

 Bakgrunn og familie 
Holtermanns bestefar skal ha innvandret fra Rotenburg til Bergen i 1673 (borgerskap i 1676).Oppslag i Digitalarkivet: Borgerskap i Bergen 1600-1751, 4. mars 2013 Hans Holtermanns foreldre var Henrik Holtermann (1683-1728) og Meine Hansdatter Stokberg (datter av handelsmann Hans Frantsen Stokberg og Anna Hansdatter Hagerup). 

Han var først gift med Margaretha Knudsdatter Wiig (Vik i Ørsta) (1692-1743). Margaretha var datter av lensmann Knut Nilsen Vik (Wiig) og Ragnhild Abelseth som er avbildet sammen med døtrene på epitafium i Ørsta kirke. Søsteren (Holtermanns svigerinne) Elisabeth Wiig var gift med Jørgen Høegh.Karl Velle: Litt om Ørstens kirke, kirkeeiere og gaarden Ørstenvik. Tidsskrift for Sunnmør historiske lag, 2dre årgang, Aalesund, 1911. Holtermanns søster Anna Bagge Holtermann var gift Iver Høegh (f. 1715) som var sønn av Elisabeth Wiig og Jørgen Høegh. Margaretha Wiig (Margrete Wig) var ved bryllupet 42 år gammel. Magrete Wig var tante av Holtermanns svoger Iver Høegh slik at Holtermann og søsteren Anna gjennom ekteskap ble knyttet til samme familie.

Holterman var gift andre gang med Ingeborg Catharine (Cathrina, Cathrine) Hagerup (født 30. august 1730, død juni 1796 i ØrlandMinisterialbok for Ørland prestegjeld, gravlagt 19. juni 1796, Digitalarkivet, lest 24. februar 2016.), datter av biskop Eiler Hagerup d.e..Erlandsen, Andreas (1855): Biographiske Efterretninger om Geistligheden i Trondhjems Stift. Christiania: Chr. Tønsbergs forlag. Sorenskriver Melchior Falch var gift med en yngre datter av biskop Hagerup. Ingeborg Catharine Hagerup var kusine av Hans Strøm. Holtermann er omtalt i Strøms verk Søndmørs Beskrivelse.

Etterkommere

 Etterkommere etter Henrik Holtermann (1683-1728) gift med Meine Stokberg
 Hans Holtermann (1709-1781), gift  Margaretha Knudsdatter Wiig (1692-1743), andre gang med Ingeborg Catharine Hagerup (1730-1796), datter av Eiler Hagerup d.e.
 Henrik Holtermann (1735-1784), gikk i lære hos Hans Strøm, sogneprest i Skogn
 Knut Holtermann (ca. 1738-1815), høyesterettsassessor i København
 Eiler Hagerup Holtermann (1748–1800), kanselliråd, innehaver av Austrått
 Ove Bjelke Holtermann (1782-1856), «assessor», innehaver av Austrått
 Eiler Hagerup Holtermann (1811–1872), sogneprest i Etne 
Ove Bjelke Holtermann (1852-1936), arkitekt, bygningsinspektør
 P.H. Holtermann (1820-1865), arkitekt
 Markus Fredrik Bang Holtermann (1775–1853), kaptein
 Anna Bagge Holtermann (1719-1791)https://www.digitalarkivet.no/view/267/pg00000002551330 gift 1745 med Iver Høegh (f. 1715) sønn av Elisabeth Knudsdatter Wiig (1685-1775) og Jørgen Høegh (1679-1737).
 Elisabet Høeg (1747–) gift med Christian F. Meldal, sogneprest i Borgund
 Maren (Mein) Cathrine Høeg (1748–1827), gift med presten Ludolph Krohn (1741–1795)
 Anna Bagge Høgh/Høeg (1750-1839), gift Hans Jacob Mechlenburg (1749–1800)https://www.digitalarkivet.no/view/303/py00000000098538
 Elisabeth Marie Mechlenburg (1781–1853), gift med Carl Rønneberg (1779-1858) «Ålesunds grunnlegger»https://nbl.snl.no/Carl_R%C3%B8nneberg

 Virke 
Faren Henrik (1683-1728) fikk borgerskap som kjøpmann i Bergen, men bodde på Gamlem i Borgund. Det var på denne tida ingen kjøpstad på Sunnmøre, Henrik Holtermann var en «uteligger» ved at han hadde løyve til å ligge ute i distriktet (i såkalt «kræmmerleier») og handle med bøndene der. Faren Henrik Holtermann eide Brunholmen 1708-1727 (enken Mein Stochberg kjøpte i 1730 Djuvika og flyttet dit), Hans Holtermann satt med Brunholmen i 1732-1738. Brunholmen er en av de eldste handelsstedene i det som ble sentrum av Ålesund by.Ekroll, Knut (1918): Brunholmen i Aalesund og kongeparrets opphold der 1733. Tidsskrift for Sunnmør Historiske lag. 1916-1917. 8-9de aargang. Utgitt i Aalesund.Dale, Bjørn Jonson (1987): «Borgarsetet Brunholmen». I Brunholmen og Molja (red av Kjell Skorgevik), Aalesunds Museums skrift nr 16. Brunholmen var vertskap for Christian VI da han med et stort følge reiste langs kysten i 1733.Digitalt fortalt: En danskekonge på Brunholmen lest på nett 4. mars 2013. 

Holtermann var handelsmann i Molde 1746-1750Schneider, J.A. (1905): Molde og Romsdalen. En historiske oversigt. Trondhjems historiske forening/Oscar Andersens bogtrykkeri. (eiendommene i Molde ble solgte for 1080 riksdaler høsten 1749), og i Djuvika (Djupvika) i Vegsund, Borgund.Dale, Bjørn Jonson (1995): Ørstingar - ættebok for Ørsta. Del 1 1600-1900. Ørsta: Ørsta kommune, s. 132. 

På 1750-tallet var Holtermann den ledende klippfiskeksportøren i Molde. På Sunnmøre var han en av de første som begynte med klippfiskhandel.Schneider, J.A. (1905): Molde og Romsdalen. En historiske oversigt. Trondhjems historiske forening/Oscar Andersens bogtrykkeri. «Hans Holtermann er den første, som satte Klipfisk-Handelen i Drift her paa Stædet», skrev Hans Strøm,Strøm, Hans (1762): Physisk og Oeconomisk Beskrivelse over Fogderiet Søndmør beliggende i Bergen Stift i Norge. Første Part. Sorøe: Trykt hos Jonas Lindgren, s.496. Strøms fremstilling av Holtermann som en pioner innenfor klippfisk er trolig en overdrivelse. Holtermann kjøpte handelsstedet Tyskeholmen eller Hundsvær ved Borgenfjorden og tørket klippfisk på svabergene i området, han solgte stedet igjen i 1761. 

Giske
Holtermann kjøpte deler av Giskegodset (øya Giske) av Martinus Hørlock (Høilock) omkring 1750. Ved kjøpet av Giske-eiendommen ble Holtermann eier av Giske kirke (andre kilder oppgir at han fikk skjøte på kirken av kong Fredrik for 40 riksdaler). Sammen med Hans Strøm gjennomførte han en stor restaurering av det forfalne bygget.Giske kyrkje på kirkebyggdatabasen lest på nett 2. mars 2013. Etter restaureringen laget Hans Strøm et epitaf med blant annet følgende ros av Holtermann:Tennø, Karl og Knut Ekroll (1914): Litt om Giske kapel. Tidsskrift for Sunnmøre Historielag, 6te årgang, Aalesund, 1914. 

I 1760 solgte han Giske til Nils Hagerup for 5000 riksdaler (Nils Hagerup var Holtermanns fetter og hadde navnet Hagerup etter sin mors stemor). Andre kilder oppgir at Holtermann solgte Giske 2. januar 1763 slik at han et par år satt med både Giske og Austerått. 

Austrått
Holtermann kjøpte i 1760 Austrått på Ørland av Søren Dass' enke.SNL: Austrått  lest på nett 2. mars 2013. Holtermann skal ha gitt 26.000 riksdaler for Austrått.Moe, Wladimir (1920): Norske Storgaarder. 2.utg. Kristiania: Aschehoug. I 1767 skal han ha fått kongelig privilegium (birkerett) på Austrått med hensyn til skifter, arrester og skatt, og var fritatt for utskriving - slike privilegier ble vanligvis bare gitt til adel. Gerhard Schøning besøkte Austrått i 1774 og gården hadde da 60 kyr, et anselig stuteri, 500 sauer som gikk ute hele året («utegangerfår») og det ble sådd 120 tønner korn. Øygruppen Tarven hørte til Holtermann og ble brukt til åker og beite. 

Hans Holtermann solgte Austrått til sønnen Eiler for 20.000 riksdaler i 1773. Salget omfattet også laksevarper, sagbruk og i tillegg til selve Austrått en rekke gårder på Ørlandet, i Bjugn og i Åfjord. Samtidig solgte han ut andre eiendommer i Stjørna for 10.000 riksdaler.

 Referanser 

Kategori:Norske forretningsfolk
Kategori:Personer fra Møre og Romsdal
Kategori:Norske godseiere